Domino fratribus Volfardo et uxore sua Ermengart. Ego quidem Osbertus et uxor mea Raimberga, venditores, vendimus vobis aliquid de res propriæ hereditatis nostræ, que sunt site in pago Matisconense, in agro Itgiacense, in Monte Pareno, Moiado vocat; est campus unus qui terminat a mane Bosco Volgerio, a medio die terra Vuiniart et ad infantes suos, a sero via publica, a cercio terra Sancta Maria, et habet perticas agripedales a mane in uno fronte V, in alio fronte a sero VI. Infra isto terminio et perticatio vobis vendimus, tradimus, atque transfondimus, et accepimus de vobis precium, sicut inter nos convenit, valente solidos IIII, et faciatis post hunc diem quicquid facere volueritis in omnibus, nullum contradicentem. Si quis venditionem istam contradixerit, auri uncia I conponat, et inantea vendicio ista firma stabilis permaneat, cum stipulatione subnixa. Actum Matiscono. S. Osberto et uxore sua, qui vendicione ista fierint et firmare rogaverunt. S. Samuel. S. Girart. S. Dominico. Data per manu Rodulfi presbiteri, IIII nonas aprilis, anno VIII regnante Ugone rege.